CO POPRAD

Putovanie za históriou Nového Smokovca
2024-12-21 02:10 - 04:10 (Europe/Bratislava) | Stretnutie pred Bielym evanjelickým kostolom, Nový Smokovec, Vysoké Tatry, Slovenská republika
Spoznajte históriu, pamiatky a zaujímavosti najznámejších tatranských osád počas kultúrno – turistickej prechádzky v mesiaci DECEMBER s profesionálnou turistickou sprievodkyňou, ktorá trvá približne 2 hodiny. VSTUP NA PUTOVANIE JE VOĽNÝ.
Čo sa môžete dozvedieť:
Ktorá osada je najstaršia, kde bývala Maša Haľamová, kedy bol Ľudovít Štúr prvýkrát na Kriváni, kde boli ME v ľadovom hokeji, kde je najvyššie položený tunel na Slovensku, prečo majú Smokovce v erbe slnko, ako vznikol názov osady Smokovec, kde bol postavený prvý bazén v Tatrách, kde všade vyvierajú minerálne pramene v Tatrách, ktorá horská chata je najstaršia, kde sa nachádza chalúpka pani Čenkovej a mnoho ďalších zaujímavých faktov o tatranských osadách, ktoré ste možno ani netušili.
KEDY A KDE SA STRETNEME?
ZA HISTÓRIOU NOVÉHO SMOKOVCA
Čas a miesto stretnutia: 10:10 h I biely Evanjelický kostol v Novom Smokovci
Putovanie sa začína prehliadkou interiéru evanjelického kostola a rodinnej hrobky Szontághovcov s miestnym farárom pánom Pavlom Kušnírom. Prehliadka končí prechádzkou v exteriéri osady.
Dátum: 21.12.2024
V prípade záujmu väčších skupín – nad 20 osôb prosíme o nahlásenie počtu osôb sprievodkyni na t.č. +421 949 202 493 alebo na ivafigova@gmail.com.

Trojkolkou do Mongolska s Marekom Slebodníkom
2024-12-11 11:00 - 13:00 | Kino Tatran, Námestie sv. Egídia 43/86, Poprad, 05801, Slovenská republika
Videá, slideshow a rozprávanie s banskobystrickým cestovateľom Marekom Slobodníkom o veľkej ceste z Banskej Bystrice až do ďalekého Mongolska na trojkolke Honde ATC 200 s obojživelnými vozidlami Luaz 967, alias Žltými žabami.
Začalo sa to v roku 2012, keď sme si pri každej rieke v Južnej Amerike vraveli, chcelo by to plávajúce auto! O Luaze sme vedeli a tak neskôr počas expedície vznikla hláška „ALE LUAZ“. Hneď ako sme sa vrátili domov, cestovali sme na Ukrajinu, kde sme si jedno takéto vozidlo kúpili a tak začal príbeh prvej obojživelnej výpravy. Marek Slobodník chcel ostať verný motocyklom, preto pátral po takej, ktorá sa na vode nepotopí a dopočul sa o Honde ATC 200. Prešlo neuveriteľných 11 rokov nekonečných príprav a byrokratických problémov od kúpy prvého Luaza po štart v roku 2024. Tak ako aj prípravy, ani cesta nebola vôbec jednoduchá…
Príďte si vypočuť rozprávanie o tom, ako sme sa s obojživelnými vozidlami dostali až do ďalekého Mongolska. Z Európy naprieč Áziou cez najšialenejší štát v akom sme kedy boli, Turkmenistan. Dozviete sa, prečo sme hranice do Uzbekistanu prešli na lane. Prečo sa Honda ATC prestala vyrábať a prečo na nej nikto nikdy nikde nebol. Porozprávame sa o tom, ako to vyzerá práve teraz v Rusku a čo sa nás pýtali na hraniciach. Spoznáte neskutočnú krásu pohoria Altaj. Uvidíte nielen to, ako sme sa na našich vozidlách plavili, ale aj sa topili. Ako sme boli slovami bez seba z nekonečnej krásy Mongolských plání. Ale nič z toho nebolo pre Mareka tak nádherné, ako to čo zažil doma, hneď po návrate…
Siedmi cestovatelia, 3 mesiace na cestách, 14-tisíc kilometrov a nekonečne veľa problémov počas celej cesty „TROJKOLKOU DO MONGOLSKA“

Cestovateľský večer v Groteske
2024-12-04 10:30 | Groteska art café, Štefánikova 99/72, Poprad, 058 01, Slovenská republika
Pozývame Vás na cestovateľský večer v Groteske
Jozef BEDNÁR a Svetlana BELOVÁ
ARMÉNSKO
KRAJINA DOBRÝCH ĽUDÍ A VÝBORNÉHO JEDLA
streda 4.12. 2024 o 18:30 hod.
v GROTESKA art café v Poprade
Dom kultúry – Štefániková 99/72
vstupné: 5€

Festival Cestou necestou: Namíbia – od Rakky po Palestínu a najkrajšie hory Japonska
2024-11-20 10:00 - 14:00 | Kino Tatran, Námestie sv. Egídia 43/86, Poprad, 05801, Slovenská republika
Tri dobrodružné prezentácie z troch svetov. Púšť, domorodé kmene a safari v Namíbii so Zolim, ktorý niekoľko rokov žil v Afrike. V druhej prezentácií vám Matej ukáže život v Sýrií a Iraku a na koniec s Mišom spoznáte to najkrajšie z 2 mesiacov plných turistiky v Japonsku. Spoznáte túry, ktoré sú náročnejšie ako u nás 🙂.
18:05 Zoltán Komlósi – Namíbia
Vydajme sa na vzrušujúci roadtrip naprieč Namíbiou, krajinou plnou kontrastov a úžasných prírodných scenérií! Prejdime hlbokými kaňonmi a rozprávkovo farebnými dunami púšte Namib, navštívme nehostinné pobrežie plné uškatcov a tajomné mesto duchov, kde sa zastavil čas. Spoznajme autentický život domorodcov v odľahlých dedinkách a zažime jedno z najlepších safari v Afrike, kde uvidíme majestátne zvieratá v ich prirodzenom prostredí. Poďme spoločne objaviť divokú krásu Namíbie a zažiť dobrodružstvo, ktoré nám navždy zostane v srdci!
19:15 Matej Peluha – Stopy vojny – od zakázanej Rakky po Palestínu a príhovor vodcu Talibanu
Fanúšikovia geopolitky a cestovateľkých výziev sa môžu tešiť na tento neuveriteľný výcuc z matejovych expedícií. Tento rok sa dostal do sýrskej Rakky, bývalého hlavného mesta ISIS, kam sa dlhé roky turista pozrieť nevie. Na konci tohto leta navštívil palestínsky utečenecký tábor Tulkarem len 3 dni potom čo ho izraelské vojska zrovnali so zemou. Pár dní na to začala ešte väčšia ofenzíva. Nazrieme aj do irackého Mosulu, kde ISIS vyhlásil existenciu vlastného štátu a prechádzate sa krok od zamínovaných sutín. V afgánskom Kandahári si Matej tajne vypočul príhovor najvyššieho vodcu Talibanu počas najväčšieho moslimského sviatku. V Sýrii nazrieme do najzničenejších miesta krajiny. Pozrieme sa na kontrasty rôznych miest aj krajín a porozprávame o cestovateľskej bezpečnosti. Načrtneme si okrajovo aj matejove charitatívne projekty.
20:15 prestávka
20:30 Michal Knitl – Najkrajšie hory Japonska
Cestu začneme na úplnom severe Japonska, na malom ostrove Rishiri, odkiaľ po výstupe na sopku spoznáme Hokkaido, ktoré je najdivokejším a najmenej obývaným ostrovom z veľkých japonských ostrov. Následne sa presunieme cez Honšú s japonskými Alpami a Kjúšú s horúcimi prameňmi až na malý ostrov Yakushima s cédrovým pralesom, odkiaľ sa vrátime do Osaky. Čo najviac času som sa snažil byť v prírode a počas prezentácie sa dozviete o tom najkrajšom z 18 túr a 330 kilometrov na horách, ktoré som prešiel počas dvoch mesiacov.
Vstupenky:
– 10 € predpredaj: https://www.cestounecestou.sk/…/poprad-cestou-necestou…/
– 12 € ne mieste, 6 € na druhú prednášku
—————————————–
PARTNERI PODUJATIA:
– Generálny partner: www.baloo.sk
– Podujatie podporili: www.zahoramizadolami.sk, www.sgs-holding.com
– Produktoví partneri: www.outdoorline.sk, www.geosport.sk, www.devold.cz, www.norskamoda.cz, www.68travel.sk,
– Hlavní mediálni partneri: www.hiking.sk, www.outdoorfilmy.sk, www.infoglobe.sk, www.dobrodruh.sk, www.interez.sk

ČAROVNÉ SKLÍČKO VII.
2024-10-31 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Anna Budáčová sa venuje tvorbe vitráží, vinutých perál a sklenených ozdôb. Vo svojom rozprávaní nás prevedie čarovnou krajinou skla. Moderuje Zuzana Šimová
Vstupné 3 €

PUTOVANIE ZA HISTÓRIOU TATRANSKEJ LOMNICE
2024-10-12 02:30 - 04:30 | Stretnutie na vlakovej stanici v Tatranskej Lomnici, Tatranská Lomnica, Vysoké Tatry, Slovenská republika
Spoznajte históriu, pamiatky a zaujímavosti najznámejších tatranských osád počas kultúrno – turistickej prechádzky v mesiaci OKTÓBER s profesionálnou turistickou sprievodkyňou, ktorá trvá približne 2 hodiny. VSTUP NA PUTOVANIE JE VOĽNÝ.
Čo sa môžete dozvedieť:
Ktorá osada je najstaršia, kde bývala Maša Haľamová, kedy bol Ľudovít Štúr prvýkrát na Kriváni, kde boli ME v ľadovom hokeji, kde je najvyššie položený tunel na Slovensku, prečo majú Smokovce v erbe slnko, ako vznikol názov osady Smokovec, kde bol postavený prvý bazén v Tatrách, kde všade vyvierajú minerálne pramene v Tatrách, ktorá horská chata je najstaršia, kde sa nachádza chalúpka pani Čenkovej a mnoho ďalších zaujímavých faktov o tatranských osadách, ktoré ste možno ani netušili.
V prípade záujmu väčších skupín – nad 20 osôb prosíme o nahlásenie počtu osôb sprievodkyni na t.č. +421 949 202 493 alebo na ivafigova@gmail.com.
Podujatie je realizované s finančnou podporou Ministerstva cestovného ruchu a športu SR.

ČAROVNÉ SKLÍČKO VI.
2024-09-26 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Anna Budáčová sa venuje tvorbe vitráží, vinutých perál a sklenených ozdôb. Vo svojom rozprávaní nás prevedie čarovnou krajinou skla. Moderuje Zuzana Šimová

Putovanie za históriou Nového Smokovca
2024-09-21 02:15 - 09:00 | Stretnutie pred Bielym evanjelickým kostolom, Nový Smokovec, Vysoké Tatry, Slovenská republika
Putovanie za históriou Nového Smokovca je náučná prechádzka z cyklu Putovanie za históriou regiónu Vysoké Tatry. Absolvujete dvojhodinové spoznávanie histórie, pamiatok a zaujímavostí najznámejších tatranských osád s odborným výkladom. Podujatie je bezplatné.

Zázrak v tieni Mesiaca – Petr Horálek
2024-09-18 09:00 | Cukráreň Malý princ, Dostojevského 3313/12, Poprad, 058 01, Slovenská republika
A aby tých pozvánok nebolo málo, tu jedna unikátna, pretože pozýva po dlhej dobe na Slovensko. V deň očakávaného zatmenia Mesiaca (ale až večer, zatiaľ čo zatmenie je ráno) vás slovenských a samozrejme aj blízko nachádzajúcich sa českých priateľov rád uvidím v Poprade v Malý princ cukráreň, a to na slovenskej premiérovej projekcii dokumentárneho filmu „Zázrak v tieni Mesiaca“. Tak si píšte do kalendára, budem sa na vás všetkých tešiť.

Putovanie za históriou Štrbského Plesa
2024-09-15 02:00 - 09:00 | Stretnutie na peróne (zadný vchod stanice na Štrbskom Plese), Štrbské pleso, Vysoké Tatry, Slovenská republika
Putovanie za históriou Štrbského Plesa je náučná prechádzka z cyklu Putovanie za históriou regiónu Vysoké Tatry. Absolvujete dvojhodinové spoznávanie histórie, pamiatok a zaujímavostí najznámejších tatranských osád s odborným výkladom. Podujatie je bezplatné.

Festival UDRŽATEĽNOSTI
2024-08-24 06:00 | Koľaj 22, 49°03'40.4"N 20°17'58.1"E
Aj Poprad chce byť udržateľný! Poďme dať dohromady naše ruky a hlavy: opravme si oblečenie, osviežme si šatník alebo knižnicu výmenou staro-nových kúskov, naučme sa ako pracovať s pocitmi klimatickej úzkosti a naučme sa niečo nové o klimatickej situácii na Slovensku a ako jej pomôcť 💚
Vstupné: dobrovoľné.
🌿14:00 – 18:00
OTVORENÁ DIELŇA HOVORIACA KOŠEĽA: UPCYKLÁCIA OBLEČENIA
Príďte si s nami pretvoriť staré oblečenie, ktoré vám doma zavadzia. A ak vám nič nezavadzia, ale naopak chýba, môžte pretvoriť nejaké sekáčové kúsky od nás.
Upcyklovať budeme maľovaním a vyšívaním, obidve možnosti určite zvládnete aj keď si myslíte že nie 🙂 máme pre vás pripravené aj nejaké grafiky a materiály (veci) na otlačenie farby na textil. Workshop je vhodný aj pre rodiny s deťmi. Tešíme sa na vás aj na vaše výtvory 🙂
🌱14:00 – 20:00
SWAP (výmena) OBLEČENIA, KNÍH a RASTLÍN
Swap je moderný spôsob výmeny (čohokoľvek). Je to podujatie, kde si môžete ekologicky obnoviť svoj šatník výmenou ešte zachovalých kúskov oblečenia, ale aj získať zaujímavé kúsky do knižnice alebo si rozšíriť zbierku domácich rastlín.
Ako to bude prebiehať?
Na swap môžete priniesť max:
– 10 kusov čistého, vypraného a nepoškodeného oblečenia,
– 5 kusov kníh v novom alebo zachovalom stave,
– 5 kusov rastlín, alebo odrezkov rastlín (pri odrezkoch je dobré myslieť na vodu pre človeka, ktorý si ich odnesie a doniesť ich teda napr. v sklenených nádobkách) v zdravom a životaschopnom stave.
Prinesené veci od vás preberieme a skontrolujeme ich kvalitu. Následne si môžete zobrať toľko vecí, koľko len budete chcieť.
Prosíme vás, prineste len to najkrajšie, najčistejšie a najlepšie oblečenie, ktoré už nenosíte. Prineste knihu, ktorá sa vám páčila a preto chcete, aby si ju prečítal aj niekto ďalší. A prineste rastlinku, ktorá je taká pekná, že chcete, aby sa jej krása šírila ďalej. Týmto spôsobom budete mať aj vy väčšiu šancu, že si nájdete naozaj pekné veci.
🌵14:00 a 19:30
PREMIETANIE DOKUMENTÁRNEHO FILMU: SVET PODĽA MÔJHO TATKA
https://www.jedensvet.sk/filmy/jirikovo-videni-2/?extra=jsnz
☀️15:30 – 17:30
WORKSHOP: PSYCHOLÓGIA KLIMATICKEJ ZMENY s Mgr. Patríciou Gajdošociovou.
Psychológia klimatickej zmeny sa zaoberá 3 základnými témami: eko-emóciami, ako je klimatická úzkosť, benefitmi prírody na duševné zdravie a efektívnou komunikáciou klimatickej zmeny.
Klimatickú úzkosť je najlepšie naučiť sa zvládať aktiváciou pozitívnych emócií, ako je budovanie aktívnej nádeje a dôvery v seba a iných. Negatívne emócie ale netreba potláčať, či ich ignorovať, ale dovoliť si ich precítiť. Zároveň je dobré si budovať vzťah k prírode, uvedomiť si, že nielen mi prírode pomáhame, ale aj ona nám poskytuje pomoc s naším psychickým aj fyzickým zdravím. Vďaka pobytu v prírode sa môžeme zbaviť stresu, obnoviť pozornosť, budovať sebavedomie, zlepšiť náladu a bojovať proti klimatickej úzkosti.
🌡️🌧️18:00 – 19:30
DISKUSIA: EKOLÓG ERIK BALÁŽ A KLIMATOLÓG JOZEF PECHO
Ako sa mení klíma na Slovensku, aký vplyv to má na počasie a na našu krajinu? Ako sa naša krajina adaptuje na extrémne suchá a ako môže lepšie zadržiavať vodu? Diskutovať na tieto témy budú klimatológ Jozef Pecho zo SHMU a ekológ Erik Baláž.
Podujatie je realizované v rámci projektu “Poprad za klímu: Vzdelávaním k akcii” financovaného Nadáciou Tipsport.

BOBRIE KRÁĽOVSTVO BOBOR – INŽINIER BEZ DIPLOMU
2024-08-23 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Zoológ a ekológ Ondrej Kameniar porozpráva a premietne o bobroch, našich najväčších hlodavcoch, ktoré si stavajú hrádze a bobrie hrady a premieňajú krajinu na nepoznanie. Priblíži fascinujúce detaily z ich života a vysvetlí, akú nesmierne dôležitú úlohu v prírode zohrávajú.
Bobor bol kedysi dávno takmer úplne vyhubený. Dnes sa vďaka ochrane naspäť šíri a my máme možnosť pozorovať, čo sa pod jeho labkami deje s krajinou. A sú to veru fascinujúce zmeny! S bobrami sa vracia voda a život. Bobor sa postupne začína ukazovať ako náš najdôležitejší spojenec v boji s následkami klimatickej zmeny. I keď občas postaví hrádzu aj na dosť nevhodnom mieste. V prezentácii si povieme nie len o vplyve bobrov na prírodu, ale aj o mnohých fascinujúcich detailoch z ich života, z histórie nášho spolužitia s nimi a o zaujímavých tvoroch, ktoré sa popri bobroch vracajú. A samozrejme neobídeme ani tému riešení praktických problémov s týmito nesmierne pracovitými zvieratami, ktoré však často svojou činnosťou vyvolávajú aj negatívne emócie.

RÁNO ROB, VEČER HOP!
2024-08-05 11:00 - 2024-08-11 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Stretnutia s tatranskými chatármi a nosičmi a vystúpenia folklórnych súborov z podtatranských obcí.
pondelok 5. 8. 2024, 19:00
V tento večer nám zahrá a zaspieva Folklórna skupina z Batizoviec.
Vstupné 4 €
utorok 6. 8. 2024, 19:00
Ján Matava ml., chatár z Chaty Plesnivec v Belianskych Tatrách, porozpráva o svojom živote na chate.
Vstupné 4 €
streda 7. 8. 2024, 19:00
Spieva Mária Neupauerová z Lendaku, na akordeóne ju sprevádza jej syn Pavol Neupauer.
Vstupné 4 €
štvrtok 8. 8. 2024, 19:00
Rozhovor s horským nosičom a sprievodcom Štefanom Bačkorom o jeho vzťahu k horám a tatranským chatám.
Vstupné 4 €
piatok 9. 8. 2024, 19:00
Hrať bude Ľudová hudba Bystrianka zo Svitu.
Vstupné 4 €
sobota 10. 8. 2024, 19:00
Rozhovor s Mirom Jílkom, ktorý bol v rokoch 1994 – 2014 chatárom na Téryho chate.
Vstupné 4 €
nedeľa 11. 8. 2024, 19:00
Predstaví sa Folklórna skupina Štrbän zo Štrby.
Vstupné 4 €

Strasti a slasti informačnej bezpečnosti
2024-07-26 10:00 | Kníhkupectvo Christiania, Námestie sv. Egídia 3004/108, Poprad, Slovenská republika
Pozývame na prednášku odborníka na informačnú bezpečnosť Tomáša Kriššáka s názvom Strasti a slasti informačnej bezpečnosti.
A o čom to bude?
– Osvedčené postupy na overovanie spoľahlivosti informácií v digitálnom prostredí
– Stratégie na zlepšenie duševného zdravia pri používaní nových informačných technológií
– Praktické tipy a triky na ochranu seba a vašich blízkych pred online hrozbami
– Spôsoby ako nahradiť polarizujúci vplyv hoaxov porozumením a pokojom vo vzťahoch
– Ako nám pomáha EU chrániť obyvateľstvo a informačný priestor pred vplyvom falošných správ
Tomáš Kriššák je odborník na informačnú bezpečnosť, zakladal projekty Checkbot, Sebavedomé Slovensko, či vzdelávaciu platformu HOPE – Hall of positive engagement, venuje sa rozvoju kritického myslenia, hodnotovému vzdelávaniu a mediálnej gramotnosti. Pracuje v technologickej spoločnosti Gerulata technologies. Vydáva tiež vzdelávacie komiksy a iné publikácie. Pochádza z Poprade. Žije a pracuje v Bratislave.
Srdečne pozývame.

ČAROVNÉ SKLÍČKO III.
2024-06-30 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika

Festival tatranské výšiny
2024-06-29 05:00 - 14:00 | Centrálny park Tatranská Lomnica, Tatranská Lomnica, Vysoké Tatry-Tatranská Lomnica, 059 60, Slovenská republika
Športovo – kultúrne podujatie o horách, prírode a dobrodružstve. Do Tatier chce po roku opäť priniesť kul-túru, stretnúť sa, porozprávať sa, niečo nové sa naučiť a navzájom sa inšpirovať.
HLAVNÝ PROGRAM:
(Orientačný časový harmonogram)
13:30 h BIKE SHOW v podaní majstra sveta v cyklotriále Jána Kočiša
hudobné vystúpenie SANDOZZ
14:00 h Andrea Saloňová o skitouringu v Nórsku a bikepackingovom výjazde Slovak Divide
hudobné vystúpenie SANDOZZ
14:45 h Matúš Vnenčák – trailový bežec, skialpinista
hudobné vystúpenie SANDOZZ
15:30 h Milo Danišek prednáška + diskusia o zdolaní Pacifickej hrebeňovky dlhej 4000km
16:15 h MATĚJ BERNÁT významný hosť – dokončil prechod Peuterey Intégrale a mnoho ďalších
17:15 h TRICKLINE SHOW – akrobatické ukážky na tenkom popruhu
PREZENTÁCIE:
17:30 h Robo Vrlák o Bigwall lezení v Grónsku
18:15 h Hugo Repáň – zakladateľ recyklačného projektu ECCOBUT
19:00 Vyhodnotenie TOMBOLY
19:30 h Diskusia s JOZEFOM KRIŠTOFFYM o posunutí hraníc tatranského lezenia spojená s premietaním filmu Pavla Barabáša – DESIATKOVÝ KRÁĽ
21:00 H Premietanie filmu VIKTOR (Legendárny chatár z chaty pod Rysmi Viktor Beránek a jeho životná filozofia.) z dielne Rasťa Hatiara.
Sprievodný program:
WORKSHOP PRE DETI v podaní obľúbenej galérie DOBRÁ HRAČKA
SLACKLINE WORKSHOP od asociácie Slackline Slovakia.
UMELÁ LEZECKÁ STENA otvorená pre verejnosť + amatérske súťaženie
Kamarátska pomoc v núdzi – interaktívnou metódou od TATRANSKEJ HORSKEJ SLUŽBY – dobrovoľný zbor, v čase 16:00 – 19:00 h
ODDYCHOVÁ ZÓNA „na hamakoch“
OBRAZOVÁ VÝSTAVA z umeleckej tvorby Naia Painting

Diskusia: AKO LESY POMÁHAJÚ ZMIERŇOVAŤ DOPADY KLIMATICKEJ ZMENY?
2024-06-27 10:00 - 14:00 | Koľaj 22, 49°03'40.4"N 20°17'58.1"E
Dňa 27.06. sa uskutoční prvá z cyklu prednášok POPRAD ZA KLÍMU: AKO LESY POMÁHAJÚ ZMIERŇOVAŤ DOPADY KLIMATICKEJ ZMENY?
Akú rolu hrajú lesy a pralesy v klimatickej zmene? Aké efektívne sú rôzne typy lesov v sťahovaní uhlíka z atmosféry? Čo sa stane, keď vyrúbeme prales? Kde všade je v lese uskladnený uhlík a prečo je dôležité, aby v lese zostávali aj mŕtve stromy? Odpovede na tieto a ďalšie otázky sa dozviete v diskusii s Erikom Balážom a Martinom Mikolášom už vo štvrtok 27.6. o 18:00 na Koľaji 22!
Toto je prvé z cyklu 5 vzdelávacích podujatí o zmene klímy, ktoré realizujeme vďaka podpore Nadácie Tipsport v rámci výzvy Nasadení za klímu. Vidíme sa!

Biznis raňajky Poprad #26 – Dušan Matuška – Zo Slovenska do Karibiku: Ako presunúť podnikanie do zahraničia?
2024-06-21 00:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
TOP slovenský bitcoinový edukátor o tom, ako nebyť mentálne zviazaný a pripútaný k domovine. Presuň svoj biznis trebárs aj na Roatán, ak treba…

Biznis raňajky Poprad #25 – ŠPECIÁL Michal Pastier + Forbes – Top lekcie od vyše 100 značiek
2024-05-23 00:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
V máji sme pre vás pripravili ďalší Biznis raňajky ŠPECIÁL!
Tentokrát sa nám podarilo pritiahnuť ďalšie obrovské meno a ako bonus rovno aj svetovú značku.
Michal Pastier spojil sily s magazínom Forbes a vyráža na celoslovenské turné. Jednou z ich zastávok budú aj naše Biznis raňajky Poprad.
Májový ŠPECIÁL sa bude konať 23.5.2024 o 08:00 v Coworkingu Poprad.

Biznis raňajky Poprad #24 – Miki Plichta – Nakopnite LinkedIn
2024-05-17 00:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Ako pracovať s LinkedInom – know how od TOP slovenského edukátora

Cestou necestou – Sever Indie a 2-mesačné dobrovoľníctvo na Sri Lanke
2024-04-30 11:00 - 13:30 | Kino Tatran, Námestie sv. Egídia 43/86, Poprad, 05801, Slovenská republika
Srdečne vás pozývame na cestovateľský festival Cestou Necestou v Poprade. V kine Tatran vám predstavíme dve cesty do Ázie. V tej prvej vás vezmeme na 3-mesačnú cestu objavovania severu Indie: Od Kašmíru po Varanasi. V druhej vám ukážeme krásy Sri Lanky a 2-mesačného dobrovoľníctva na ostrove.
—-
19:00 Nikola Kökényová a Katarína Naništová – Sever Indie: Od Kašmíru po Varanasi
Čo si predstavíte, keď sa povie India? Smrad, kravy, špinu, masalu a preľudnené ulice? Ukážeme vám Indiu, kde nič z tohto nie je. Ukážeme vám Indiu, ktorá len nedávno zažívala vojenský konflikt. Indiu, ktorá sa podobá viac na Tibet či Nepál. Indiu s najvyššími priesmykmi sveta a malými dedinkami v Himalájach. Niekde tam sme sa rozhodli, že absolvujeme 200 hodinový jogový kurz. Na mieste, kde sa zrodila jóga.
A po mesiaci sme naše pokojné mysle preverili v Delhí, v Agre a vo Varanasi – na tých miestach, ktoré si predstavíte, keď sa povie India. Tam kde je smrad, kravy, špina, masala a preľudnené ulice.
—-
20:30 Nikola Kökényová a Katarína Naništová – 2-mesačné dobrovoľníctvo na Sri Lanke
Ako môže dopadnúť cestovanie, keď nemáte jasný cieľ? Napríklad tak, že skončíte na dva mesiace ako dobrovoľníci na Sri Lanke v hoteli priamo na pláži a predĺžite si tú víza. Dvakrát. Prezentácia nie len o dobrovoľníctve, ale aj Sri Lanke ako ostrove, ktorý ponúka všetko od pláží, surfu, cez turistiky, čajové plantáže, budhistické chrámy v jaskyniach či slonie safari. Prinesieme tipy pre cestovateľov aj pre tých, ktorých zaujíma dobrovoľníctvo.
—-
Viac info o podujatí a predpredaj:
https://online.cestounecestou.sk/…/poprad-cestou…/
Vstupné 8 eur v predpredaji.
Predpredaj končí hodinu pred začiatkom podujatia.
Ďalšie vstupenky budú dostupné na mieste za 10€.

AKO ZAČAŤ S ESHOPOM?
2024-04-25 05:00 - 08:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Pridajte sa k nám na zaujímavé popoludnie venované eshopom, ktoré sa uskutoční 25. apríla 2024 od 13:00 do 16:00 v priestoroch Coworking Poprad. Toto stretnutie organizujú WEBY GROUP, s.r.o. a eIDENTITY.
🔍 Na programe:
Praktické skúsenosti pre začínajúce eshopy
Zvýšenie predaja: Ako na to?
Umelá inteligencia v praxi
Marketingové stratégie: Ako efektívne propagovať váš eshop
📍 Miesto: Coworking Poprad
🕐 Čas: 25.4.2024, 13:00 – 16:00
Toto podujatie je určené pre všetkých, ktorí sa chcú dozvedieť viac o tom, ako úspešne viesť a propagovať online obchod. Či už ste na začiatku svojej cesty alebo hľadáte nové inšpirácie a rady, ako vylepšiť váš súčasný eshop, máme pre vás pripravené cenné informácie a odpovede na vaše otázky.
https://www.coworkingpoprad.sk/poduj…/ako-zacat-s-eshopom/
Tešíme sa na vašu účasť!

Biznis raňajky Poprad #23 – Daniel Výcha – 11 tipov ako môžete zlepšiť predajnosť webu hneď teraz
2024-04-19 00:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Skvelé texty pre Váš web od CEO agentúry Coolwritters.

Cestovateľský občasník – Maroko
2024-04-18 09:00 | Podtatranské múzeum v Poprade, Vajanského 72/4, Poprad, 05801, Slovenská republika
Rubrika „cestovateľský občasník“ predstavuje rôzne zaujímavé krajiny a tiež ich obyvateľov, ale aj cestovateľov a dobrodruhov.
Vedeli ste, že Maroko je od Európy vzdialené len 15 km?
Túto zaujímavú krajinu predstaví Ing. Adam Vanečko, cestovateľ, bloger, autor blogu o cestovaní a varení Adam Vanečko Traveller.

Anton Baláž: Beseda s autorom kníh o slovenskom židovstve
2024-04-10 03:00 | Tatranská galéria – Elektráreň Poprad, Hviezdoslavova 12, Poprad, Slovenská republika
Pozývame vás na prednášku a besedu pre školy a verejnosť,
Anton Baláž – spisovateľ, autor kníh o slovenskom židovstve.

Balkán v Poprade – Cestovateľský večer
2024-04-03 10:30 | Groteska art café, Štefánikova 99/72, Poprad, 058 01, Slovenská republika
Pozývame vás na posledný cestovateľský večer v tejto sezóne
Marcel Uhrin
B A L K Á N
NÁVRATY K VEĽKÝM JAZERÁM
streda 3.4. 2024 o 18:30 hod.
GROTESKA art café Poprad

Nepál v Poprade – Cestovateľský večer
2024-03-26 10:30 | Groteska art café, Štefánikova 99/72, Poprad, 058 01, Slovenská republika
Pozývame vás na cestovateľský večer v Groteske
Marián Surničin
N E P Á L
OKOLO ANNAPURNY NA BICYKLI
utorok 26.3. 2024 o 18:30 hod.
GROTESKA art café Poprad

Prednáška Prvý transport židovských žien a dievčat z Popradu
2024-03-25 02:00 - 04:00 | Tatranská galéria – Elektráreň Poprad, Hviezdoslavova 12, Poprad, Slovenská republika
Prednáška
Prvý transport židovských žien a dievčat z Popradu
Martin Korčok , SNM – Múzeum židovskej kultúry, Múzeum holokaustu Sereď

Prednáška Sobibor a koncert Mojšeband
2024-03-22 09:00 | Tatranská galéria – Elektráreň Poprad, Hviezdoslavova 12, Poprad, Slovenská republika
Zaujímavé spojenie prednášky a hudobného vystúpenia skupiny MojšeBand
Prednáška:
Vyhladzovací tábor Sobibor, skutočné peklo
Prednášajúci Michal Vaněk, riaditeľ SNM – Múzeum židovskej kultúry
Koncert MojšeBand – autentická kapela reprezentujúca židovskú hudobnú tradíciu zo Slovenska

Prednáška Psychológia holokaustu
2024-03-21 03:00 - 05:00 | Tatranská galéria – Elektráreň Poprad, Hviezdoslavova 12, Poprad, Slovenská republika
Prednáška pre školy a verejnosť
Kevin E. Simpson Psychológia holokaustu (lektor vysokoškolský pedagóg John Brown University Arkansas USA)
(prednáška v anglickom jazyku s tlmočníkom)
